Hafa aldrei lánað meira til húsnæðiskaupa en í október Tvö met voru sett í útlánum lífeyrissjóða til sjóðsfélaga sinna í október 2019 . Í fyrsta lagi lánuðu þeir 26 prósent meira en þeir höfðu gert í fyrri metmánuði og í öðru lági voru útlánin 45 prósent fleiri en nokkru sinni áður innan mánaðar . Þá virðast aðgerðir stórra sjóða , um að ýta fólki frekar að óverðtryggðum lánum með því að draga úr aðgengi að hagstæðum verðtryggðum lánum , hafa skilað árangri . Hafa aldrei lánað meira til húsnæðiskaupa en í október Tvö met voru sett í útlánum lífeyrissjóða til sjóðsfélaga sinna í október 2019 . Í fyrsta lagi lánuðu þeir 26 prósent meira en þeir höfðu gert í fyrri metmánuði og í öðru lági voru útlánin 45 prósent fleiri en nokkru sinni áður innan mánaðar . Þá virðast aðgerðir stórra sjóða , um að ýta fólki frekar að óverðtryggðum lánum með því að draga úr aðgengi að hagstæðum verðtryggðum lánum , hafa skilað árangri . Lífeyrissjóðir landsins hafa aldrei lánað sjóðsfélögum sínum meira í húsnæðislán en þeir gerðu í október síðastliðnum . Þá námu sjóðsfélagslán sjóðanna 13,9 milljörðum króna og jukust um 65 prósent á milli mánaða . Fyrra útlánamet lífeyrissjóðanna var sett í júní 2017 þegar þeir lánuðu rúmlega ellefu milljarða króna til húsnæðiskaupa . Því voru útlánin í október 26 prósent hærri en í fyrri metmánuði . Auk þess hafa aldrei verið tekin fleiri lán hjá lífeyrissjóðum en í tíunda mánuði ársins 2019 , þegar þau voru 1.144 talsins . Fyrra metið var sett í ágúst 2017 þegar útlánin voru 789 talsins . Útlánin í október voru því 45 prósent fleiri en í fyrri metmánuði . Allt ofangreint bendir til þess að töluvert líf sé í húsnæðismarkaðnum um þessar mundir . Þetta kemur fram í nýjum hagtölum Seðlabanka Íslands um íslenska lífeyrissjóðakerfið sem birtar voru í gær . Það vekur líka athygli að að landsmenn tóku hærri upphæð að láni óverðtryggt hjá lífeyrissjóðum landsins í október en verðtryggt , þótt afar litlu hafi munað . Það er einungis í þriðja sinn sem það gerist . Hin tvö skiptin voru í desember 2018 og janúar 2019 , þegar verðbólga hafði hækkað nokkuð skarpt og var á bilinu 3,4 til 3,7 prósent , eftir að hafa verið að mestu undir 2,5 prósent verðbólgumarkmiði Seðlabankans frá því í febrúar 2014 . Í dag er verðbólga hins vegar nokkuð lág , 2,7 prósent , og hefur farið minnkandi undanfarin misseri . Auk þess gera flestar spár greiningaraðila ráð fyrir því að hann eigin eftir að lækka enn frekar á næstu mánuðum og muni haldast hófleg til lengri tíma að óbreyttu . Auglýsing Mun fleiri lán sem tekin voru í október voru þó verðtryggð en óverðtryggð . Það þýðir að meðaltal verðtryggðra lána var umtalsvert lægra en óverðtryggðra sem bendir til þess að þeir sem eru að kaupa sér dýrari eignir , og hafi þar af leiðandi meiri kaupmátt , séu frekar að taka óverðtryggð lán sem hafa í för með sér hærri mánaðarlega greiðslubyrði . Markvissar aðgerðir til að hamla útlánavöxt Stærstu lífeyrissjóðir landsins hafa markvisst verið að reyna að draga úr útlánum til sjóðsfélaga sinna frá því á síðasta ári . Ástæðan er sú að ásókn í lánin , sem eru á umtalsvert betri kjörum en bjóðast hjá bönkum , hefur verið gríðarleg og hlutfall sjóðsfélagslána af heildareignum margra lífeyrissjóða er nú komið upp að þeim mörkum sem þeir telja skynsamlegt að teknu tilliti til áhættudreifingar . Kjarninn greindi frá því í nóvember að Gildi , þriðji stærsti lífeyrissjóður landsins , hefði tífaldað útlán sín til íbúðarkaupa frá árslokum 2015 og út árið 2018 . Í byrjun tímabilsins námu útlánin 2,2 milljarði króna en þau voru komin upp í 22 milljarða króna um síðustu áramót . Þar af bættust 9,2 milljarðar króna , eða rétt tæpur helmingur viðbótarinnar , við á árinu 2018 . Sú staða varð til þess að sjóðurinn réðst í að þrengja lánsskilyrði sín til að hemja útlánavöxtin . Það skilaði árangri á fyrstu tíu mánuðum ársins 2019 þar sem útlán á því tímabili voru aðeins lægri en á sama tímabili í fyrra . Auglýsing Lífeyrissjóður verzlunarmanna , næst stærsti lífeyrissjóður landsins , hefur líka gripið til aðgerða til að hamla lántöku hjá sér . Hann hefur nú haldið breytilegum verðtryggðum vöxtum sínum óbreyttum frá því í ágústbyrjun , eða í fjóra mánuði . Auk þess var ákveðið að hætta að lána nýjum lántakendum verðtryggð lán á breytilegum vöxtum , en þau hafa verið einna hagkvæmustu lánin sem í boði hafa verið á undanförnum árum . Þetta var gert með þeim rökum að sjóðurinn væri komin út fyrir þau þolmörk sem hann ræður við að lána til íbúðarkaupa . Það var stjórn hans ekki tilbúin að gera . Samanlagt minna á þessu ári en því síðasta Þótt október hafi verið metmánuður í útlánum lífeyrissjóða þá hefur heilt yfir verið samdráttur í slíkum lánum á fyrstu tíu mánuðum ársins , miðað við sama tímabil í fyrra . Frá ársbyrjun og út októbermánuð lánuðu lífeyrissjóðirnir 79,8 milljarða króna í ný útlán , en í fyrra höfðu þeir lánað 85,9 milljarða króna á fyrstu tíu mánuðum ársins . Auglýsing Undanfarin ár hafa verðtryggð lán með breytilegum vöxtum notið mikilla vinsælda hjá lántakendum , enda kjör á þeim verið þau bestu sem staðið hafa til boða . Stóru sjóðirnir þrír : Lífeyrissjóður starfsmanna ríkisins ( LSR ) , Lífeyrissjóður verzlunarmanna og Gildi voru lengi vel leiðandi í vaxtalækkunum á slíkum lánum en á því hefur orðið mikil breyting á síðustu misserum . Vextir LSR eru nú 2,3 prósent , verzlunarmenn bjóða , líkt og áður sagði upp á 2,26 prósent vexti og Gildi býður upp á 2,46 prósent vexti . Á sama tíma hafa kjör á öðrum lánategundum , óverðtryggðum lánum og verðtryggðum lánum með föstum vöxtum , verið bætt til að reyna að ýta lántakendum frekar í þær áttir . Lífeyrissjóður verzlunarmanna býður nú til að mynda 5,14 prósent óverðtryggða fasta vexti til þriggja ára og LSR upp á slíka á 5,5 prósent kjörum . Viðskiptabankarnir ekki samkeppnishæfir Stóru sjóðirnir þrír eru þó langt frá því að vera í sama flokki og viðskiptabankarnir þegar kemur að ósamkeppnishæfum kjörum . Þegar kemur að verðtryggðum breytilegum vöxtum bjóða þeir upp á lánakjör sem eru á bilinu 3,2 til 3,49 prósent á grunnlánum sem duga fyrir 70 prósent af kostnaði húsnæðis sem verið er að kaupa . Til samanburðar eru hagstæðustu kjör sem bjóðast á sambærilegum lánum á markaðnum í dag hjá Almenna lífeyrissjóðnum , 1,72 prósent , og Stapa lífeyrissjóði , 1,73 prósent . Vaxtakostnaður lántaka hjá Arion banka , sem er dýrastur viðskiptabankanna , er því rúmlega tvöfaldur á við vaxtakostnað sjóðsfélaga ofangreindra tveggja sjóða . Lægstu óverðtryggðu vextir sem bjóðast eru þó hjá Birtu lífeyrissjóði , 1,64 prósent . Þar er hins vegar lánað að hámarki fyrir 65 prósent að virði húsnæðis og því er um að ræða lán sem fyrst og síðast þeir sem hafa mikið eigið fé á milli handanna geta tekið . Viðskiptabankarnir sitja þó einir að þeim hópi sem þarf að taka hærra hlutfall af húsnæðiskaupum sínum að láni , þ.e. hópinn sem er með minnst eigið fé milli handanna . Þeir bjóða viðbótarlán ofan á 70 prósent grunnlán sem lífeyrissjóðir gera ekki . Því situr viðkvæmasti hópurinn á markaðnum , þeir sem eiga minnst og hafa lægstu tekjurnar , einn að óhagstæðustu lánunum á meðan að þeir sem eiga meira fé , og hafa hærri tekjur , borga mun lægri vexti . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .